ეჟენი კლარკი
ეჟენი კლარკი (ინგლ. Eugenie Clark) ასევე ცნობილი როგორც ქალი-ზვიგენი ინგლ. The Shark Lady (დ. 4 მაისი, 1922 — გ. 25 თებერვალი, 2015) — ამერიკელი იქთიოლოგი, ცნობილი ზვიგენების ქცევის შესწავლითა და შეზრდილყბიანების კვლევით. კლარკი აკვალანგით ყვინთვის საკვლევი მიზნებით გამოყენების პიონერია. საზღვაო ბიოლოგიაში კლარკს დიდი ავტორიტეტი ჰქონდა და ფართოდ იყო ცნობილი. მეცნიერი თავის პოპულარობას საზღვაო კონსერვაციის ხელშეწყობისთვის იყენებდა.